রাহুল অরুণোদয় বন্দ্যোপাধ্যায়, অনিন্দ্য চট্টোপাধ্যায়, গীতশ্রী রায় এবং দেবপ্রতিম দাশগুপ্ত— তিন তারকা এবং একজন চিত্রনাট্যকার-অভিনেতা। সবাই এখন একযোগে ক্যালিফোর্নিয়ায়। কিন্তু বেড়াতে নয়, কাজে। যদিও কাজের ফাঁকে বেড়ানোর সুযোগটা ছেড়ে দিতে রাজি নন কেউই। এখন প্রশ্ন হল কাজটা কী! 

এই বিষয়ে অন্যান্য খবর

‘‘এই অনিন্দ্য চট্টোপাধ্যায়কে কেউ চিনত না, যখন সে শিয়ালদা স্টেশনে পড়ে থাকত’’
বলিউডকেও টেক্কা দেয় বাংলার এই গার্ল গ্যাং, রইল অ্যালবাম


দু’দিন ধরেই টলি ও টেলিপাড়ায় জল্পনা ছিল এই চারজনের বিদেশ পাড়ি নিয়ে। এখনও যে পুরোপুরি জল্পনার অবসান হয়েছে তা নয় কারণ এই চারজনের কেউই এই মুহূর্তে ছবি নিয়ে কিছু জানাতে চান না।  

টলিপাড়া সূত্রের খবর, ভারতীয় বা বাঙালি-চরিত্র নির্ভর একটি গল্প নিয়ে তৈরি হচ্ছে ছবি এবং সেই কারণেই লস এঞ্জেলস পাড়ি দিয়েছেন গীতশ্রী, অনিন্দ্য, রাহুল এবং দেবপ্রতিম। শোনা যাচ্ছে, এই ছবিতে দেবপ্রতিম দাশগুপ্তের দ্বৈত ভূমিকা রয়েছে। অর্থাৎ তিনি একাধারে এই ছবির লেখক এবং অভিনেতাও। 

ছবির শ্যুটিংয়ের আগে চলছে দীর্ঘ ওয়র্কশপ এবং তার ফাঁকেই একটু-আধটু ক্য়ালিফোর্নিয়া ও হলিউড-দর্শন সেরে নিচ্ছেন তারকারা। এই যেমন অনিন্দ্য় চট্টোপাধ্যায় সোশ্যাল মিডিয়ায় পোস্ট করেছেন নীচের এই ছবিটি এবং সঙ্গে লিখেছেন একটি মজার ক্যাপশন— ‘‘টালিগঞ্জ এলাম আর ইন্দ্রপুরী আসব না?’’ 

তবে বাংলার তারকারা যেমন এক্সাইটেড এই প্রজেক্ট নিয়ে, এই ছবির বিদেশী কুশলীরাও কিন্তু ততটাই উৎসাহিত এবং সেটা দ্‌মিত্রি পোপোভের এই সোশ্য়াল মিডিয়া পোস্টটি দেখেই বোঝা যাচ্ছে। এই ছবির অন্যতম কাণ্ডারী সম্ভবত রূপক চট্টোপাধ্য়ায় যিনি কিছুদিন আগেই ‘সিশোর’ বলে একটি শর্ট ফিল্ম করেছেন অটিজম নিয়ে। বিদীপ্তা চক্রবর্তী, শান্তিলাল মুখোপাধ্যায় এবং শুভজিৎ কর ছিলেন সেই ছবিতে। 

সব মিলিয়ে লস এঞ্জেলসে জমে উঠেছে টলিউড-হলিউড মেলবন্ধন। আশা করা যায় এর থেকে যা সৃষ্টি হবে, সেটি দর্শক এবং সমালোচকদের ভাল লাগবে।